Ankstyvieji krikščionys skelbė, kad Jėzus yra vienintelis
išgelbėjimo kelias, vienintelis kelias į atleidimą
ir amžinąjį gyvenimą, vienintelis kelias pas Dievą.
Nepaisant to, mūsų laikais, daugelis šią
žinią laiko nepriimtina ir itin įžeidžiančia.
Tačiau kodėl?
Ar neįmanoma, kad Jėzus yra vienintelis kelias?
Daug žmonių prieštarauja: jei Jėzus yra
vienintelis kelias, tai kaip dėl tų, kurie niekada
apie Jį negirdėjo?
Jie negali būti išgelbėti.
Na, gali.
Dievas nėra nesąžiningas.
Biblija teigia, kad Dievas nori, jog visi žmonės būtų išgelbėti.
Niekada apie Kristų negirdėjusieji nebus teisiami remiantis tuo, ko jie
nežino.
Jie bus teisiami pagal tai, ką žino.
Taigi ką žino žmonės, kurie niekada nėra girdėję apie Kristų?
Yra dvi tiesos, kurias Dievas apreiškė visiems ir visur.
Pirma, Jis yra.
Mes visi tai žinome stebėdami gamtą - mus supantį pasaulį.
Antra, egzistuoja Moralinis įstatymas.
Jį pažįstame per savo sąžinę.
Kiekvienas iš mūsų turi moralinę gėrio ir blogio pajautą.
Taigi tie, kurie niekada negirdėjo apie Kristų, vis tik gali reaguoti į jiems per
gamtos pasaulį ir sąžinę duotą šviesą.
Remdamiesi savo žiniomis apie Dievą ir moralinį
įstatymą, jie gali kreiptis į Dievą atleidimo
ir naujo gyvenimo.
Kaip ir gyvenusieji iki Kristaus laikų, jie gali būti išgelbėti per Kristų,
net jei apie Kristų nėra girdėję.
Tačiau kaip dėl tų, kurie neatsiliepia į Dievo savęs apreiškimą per gamtą ir sąžinę?
Galėtume sakyti, kad jie laisvai atsiskiria nuo Dievo, atmesdami Jo aspireiškimą jiems,
ir Dievas nevers jų tikėti, jei jie to nenori.
Tačiau gal jie įtikėtų Kristų, jei tik apie Jį išgirstų?
Ar jie yra tik nelaimingo atsitiktinumo aukos,
gimusios netinkamu laiku ir netinkamoje vietoje?
Ne.
Pasak Biblijos, žmonių gimimo laikas ir vieta nėra
atsitiktinumai.
Priešingai, Dievas nusprendžia, kur ir kada kiekvienas žmogus gyvens.
Taigi įmanoma, kad Dievas taip sutvarkė pasaulį, jog kiekvienas įtikėsiantis
Kristų, jei tik apie Jį išgirstų, yra patalpintas tuo metu ir toje vietoje, kur
apie Jį ir išgirs.
Todėl niekas nepražus dėl istorinio ar geografinio atsitiktinumo.
Kiekvienas, kuris nori ar tiesiog norėtų būti išgelbėtas, bus išgelbėtas.
Mūsų amžinasis likimas iš tiesų yra mūsų pačių rankose.
Ką tai reiškia tau?
Dievas sukūrė visas žmonių tautas, <…> kad jos apgyvendintų visą žemę. Tai Jis nustatė
apibrėžtus laikus ir jų apsigyvenimo ribas.
Dievas tai padarė, kad jie Jo ieškotų ir tarytum apčiuopomis Jį atrastų, nes
Jis visiškai netoli nuo kiekvieno iš mūsų.